alexandrainst/scandi-wiki huggingface dataset:
Steinar Aase

Steinar Aase () er ein norsk tidlegare fotballspelar frå Bergen. I tida 1973-85 spelte han midtspiss på SK Brann og ei tid i IK Start. Frå 1976 til -78 deltok han i seks av Noregs landskampar i perioden, utan å kome på skåringslista.

Aase debuterte for Brann i 1973. I 1976 var han med på lagets cupsiger over overraskingslaget Sogndal IL, to år seinare var han med då Brann tapte cupfinalen mot Lillestrøm SK. Sesongane 1980-83 spelte han for IK Start i Kristiansand, der han i sin fyrste sesong vart seriemeister etter ei spanande avslutning av sesongen. Aase melde seg innatt i Brann i 1984 og var med på opprykket til toppserien i same sesongen. Han la opp i 1985.

Merittar
Norsk meister: 1976 med SK Brann
Seriemeister: 1980 med IK Start
Tapande cupfinalist: 1978 med SK Brann

Kjelder
Denne artikkelen bygger på «Steinar Aase» frå ,  den 29. september 2015.  

Folk frå Bergen
Norske fotballspelarar
Den interparlamentariske unionen

Den interparlamentariske unionen (IPU, engelsk Inter-Parliamentary Union, fransk L'Union Interparlementaire) er verdas einaste parlamentarikarforsamling med globalt medlemskap. Han har 166 nasjonalforsamlingar som medlemmar, og 10 assosierte medlemmar (Europaparlamentet og regionale forsamlingar). IPU vart skipa i 1889 etter initiativ av Frédéric Passy og William Randal Cremer.

Hovudkvarteret ligg i Genève i Sveits. IPU har to årlege kongressar, som blir avvikla anten i medlemslanda eller i Genève.

Den norske delegasjonen blir vald av Stortinget for fire år etter kvart stortingsval, og er samansett av fire medlemmar og fire varamedlemmar. Årsrapporten frå delegasjonen til IPU blir lagd fram som eige dokument og handsama av Stortinget. 

Frå 1901 til 1927 fekk åtte av dei leiande personane i organisasjonen Nobels fredspris; 
1901: Frédéric Passy (Frankrike) 
1902: Albert Gobat (Sveits)
1903: William Randal Cremer (Storbritannia)
1908: Fredrik Bajer (Danmark)
1909: Auguste Beernaert (Belgia)
1913: Henri La Fontaine (Belgia)
1921: Christian Lous Lange (Noreg)
1927: Ferdinand Buisson (Frankrike)

Kjelder

Bakgrunnsstoff

Internasjonale organisasjonar
Permanente observatørar i SN
Skipingar i 1889
Odd Helge Brugrand

Odd Helge Brugrand () er ein norsk journalist og forfattar frå Lærdal. Brugrand er utdanna journalist med økonomi som tilleggsfag ved Senter for Journalistikk, Høgskolen i Bodø. Han har også studert statsvitskap ved Høgskolen i Østfold og historie ved Universitetet i Agder.

Han starta i lokalavisa Sogn Avis i 1997 og har jobba i Adresseavisen, VG og Aftenposten. Frå 2004 jobba Brugrand som utanriksreportar i Baltikum med ansvar for store delar av Aust-Europa for norske, svenske og danske media. Han var då busett i Tallinn, Estland. Frå mai 2016 har Odd Helge Brugrand jobba i NRK Sogn og Fjordane.

Sidan 2010 har Brugrand også skrive bøker. Debutboka var «16 år og Hitlers soldat» og i desember 2010 innleia han samarbeid med Lasse Tur og pilot Oddmar Stenhaug om flyfoto-bokserien Sett frå oven. Han har vore skodespelar i russisk TV-film og delteke framfor kamera i fleire norske og internasjonale dokumentarprogram, mellom anna i produksjonar for Discovery Channel og ARTE.

Bibliografi

Bøker

I bøker - eit utval

Kjelder

 NRK Sogn og Fjordane

Bakgrunnsstoff 
 settfraoven.com

I tidsskrift - eit utval
  Lokalhistoriske artiklar Sogn og Fjordane

Forfattarar frå Lærdal
Folk frå Lærdal
Norske sakprosaforfattarar
Norske journalistar
Henri Dunant

Jean Henri Dunant ()var ein sveitsisk forretningsmann og filantrop. I 1859 blei han augevitne til slaget ved Solferino i Italia. Seinare skildra han kor dårleg saniteten fungerte i skriftet Un souvenir de Solférino, noko som førte til skipinga av den internasjonale Raudekrossen i 1863 og Genèvekonvensjonane året etter.

I 1901 fekk Dunant den første Nobels fredspris, saman med franskmannen Frédéric Passy.

Kjelder 

Sveitsiske nobelprisvinnarar
Vinnarar av Nobels fredspris
Sveitsiske forretningsfolk
Drymós

Drymós (gresk Δρυμός) er ein distriktsby i periferieininga Thessaloníki i periferien Sentral-Makedonía i Hellas. Drymós høyrer til kommunaleininga Mygdonía i kommunen Oreókastro.

Referansar 

Drymos
Melissokhóri

Melissokhóri (gresk Μελισσοχώρι) er ein distriktsby i periferieininga Thessaloníki i periferien Sentral-Makedonía i Hellas. Melissokhóri høyrer til kommunaleininga Mygdonía i kommunen Oreókastro.

Referansar 

Melissokhori
Ar-Ram

A-Ram eller al-Ramm (arabisk skrift الرّام, hebraisk skrift אל-ראם) er ein palestinsk by nordaust for Jerusalem, like utafor kommunegrensa til byen. Landsbyen er ein del av det urbane området kring Jerusalem, Atarot industrisone og Beit Hanina ligg i vest, og Neve Ya'akov ligg i sør. I følgje Palestinsk statistisk sentralbyrå hadde a-Ram eit folketal på 25 595 i 2006.

Historie
I krossfarar-kjelder vart Al-Ram kalla Aram, Haram, Rama, Ramatha, Ramitta, eller Ramathes.

Al-Ram var ein av 21 landsbyar som kong Godfrey gav som eit len til Den heilage grav-kyrkja

Alle innbyggjarane i landsbyen som vart nemnde i krossfararkjelder mellom 1152 og 1160 hadde namn som indikerer at dei var kristne.

Landsbyen vart nemnt kring 1161, då ein krangel om landegrenser vart avgjort.

Osmansk tid
I 1838 skreiv Edward Robinson at landsbyen var særs fattig og liten, men store steinar og spreidde søyler indikerte at han ein gong hadde vore ein viktig stad. I 1870 skreiv den franske oppdagaren Victor Guérin at landsbyen hadde kring 200 innbyggjarar.

I 1883 skildra Palestine Exploration Fund landsbyen i Survey of Western Palestine, Er Ram, som «ein liten landsby, lett synleg på toppen av ein kvit ås, med oliven. Han har ein brunn i sør. [..] Husa er av stein, delvis bygd av gamle materiale».

Det britiske mandatet
I folketeljinga i 1922 hadde Ram 208 innbyggjarar, alle muslimar. Dette auka i folketeljinga i 1931 til 262, framleis alle muslimar, i 51 hus.

I ei folketeljing i 1945 hadde Er Ram eit folketal på 350 arabarar, og eit samla landareal på 5 598 mål. 441 mål var for plantasjar og irrigert land, 2 291 for korn, medan 14 mål var utbygde område.

Etter 1948
Etter den arabisk-israelske krigen i 1948, og etter våpenkvileavtalen i 1949 kom Al-Ram under Jordan sitt styre.

Etter seksdagarskrigen i 1967 har Al-Ram has vore under israelsk okkupasjon.

Venskapsbyar
 Zemun i Serbia
 Bondy i Frankrike

Kjelder 
Denne artikkelen bygger på «Ar-Ram» frå ,  den 29. september 2015. 
 oppgav desse kjeldene: 

 
 
 

 
 
 
 
 ( s. 108, 114, 141)
 (Index: s. 491: Aram (Haram), s. 504: Rama, Ramatha )
 (Index: s. 129: Aram #74; s. 134: er Ram #74; Rama #30a; (Rame? #512)

Wilson, Charles Williams, ed. (1881, 1884): Picturesque Palestina, Sinai and Egypt. vol 1 of 4.

Bakgrunnsstoff
Velkomen til al-Ram

Byar på Vestbreidda
Jerusalem guvernement
Biddu i Jerusalem

Biddu (arabisk بدّو, hebraisk skrift בידו) er ein palestinsk by i Jerusalem guvernement, 6 kilometer nordaust for Jerusalem nord på Vestbreidda. I følgje Palestinsk statistisk sentralbyrå hadde byen eit folketal på 6 368 i 2006. Biddu ligg 806 til 834 meter over havet. Den israelske busetjinga Giv'on HaHadasha ligg 2 km aust for Biddu.

Historie
Bellarmino Bagatti meinte at fleire av bygningane i byen er frå 1100-talet. Sørvest for sentrum ligg ruinane av ein wali for sjeik Abu Talal, som kan ha vore ei krossfarar-kyrkje.

I 1838, under Det osmanske riket, skreiv den amerikanske bibelforskaren Edward Robinson om landsbyen på reisene sine i området.

I mai 1863 vitja den franske oppdagaren Victor Guérin landsbyen, kalla Biddou. Han skildra staden på eit høgt platå, med kring 150 innbyggjarar. Somme av husa verka særs gamle. I 1883 skildra Palestine Exploration Fund i Survey of Western Palestine han som «ein landsby på ei klippe, med ein brunn i nordaust. Han er mellomstor.»

I folketeljinga i 1922 hadde Biddu 252 innbyggjarar, alle muslimarar. Dette auka i folketeljinga i 1931 til 399, framleis alle muslimar, i 88 hus.

I 1945 bestod folkesetnaden i Biddu av 520 arabarar og landområdet var 5 392 mål, i følgje ei offisiell landmåling. Av dette var 334 mål for plantasjar og irrigert land, 2 258 for korn, medan 19 mål var utbygde område.

Natt til 19. april 1948 vart landsbyen angripen av Palmach. Styrkane vart leia av Yosef Tabenkin, basert i Jerusalem. Dei vart seinare Harelbrigaden i den israelske hæren. Åtaket kom frå Beit Surik, som hadde blitt erobra tidlegare den kvelden. Biddu vart bombardert frå ein Davidka etter at Palmach-sappørar gjekk inn i landsbyen og øydela husa.

Kjelder
Denne artikkelen bygger på «Biddu, Jerusalem» frå ,  den 29. september 2015. 
 oppgav desse kjeldene: 

 
McCown, C. (1923) Moslem Shrines in Palestine. AASOR (=Annual of the American Schools of Oriental Research), 2-3, s. 47-79 Fig 7

Bakgrunnsstoff

Velkomen til Biddu

Byar på Vestbreidda
Jerusalem guvernement
Beit 'Anan

Beit 'Anan (arabisk skrift بيت عنان) er ein palestinsk landsby i Nordvest-Jerusalem i Jerusalem kommune. I 2010 hadde han eit folketal på 4 982. Somme innbyggjarar i Beit 'Anan har israelske ID-kort, medan andre har palestinske ID-kort.

Historie
I 1159 var Bethanam nemnt i krossfarar-kjelder i samband med at grensene mellom landsbyen og Parva Mahomeria vart sett.

I 1883 meinte Survey of Western Palestina at Beit 'Anan var den same staden som krossfararlandsbyen Beithumen, eit len for prestane i Jerusalem på 1100-talet. Men Röhricht meinte i 1887 at det var meir truleg at det var Beitunia som var Beithumen, og i 1890 var Conder heilt samd med Röhricht.

Osmansk tid
Beit 'Anan vart ein del av Det osmanske riket i 1517 i lag med resten av Palestina, og i 1596 stod han oppført i skattelister som ein del av Quds nahiya i Quds liwa. Han hadde eit folketal på 28 hushaldningar, alle muslimar.

I 1863 vitja den franske oppdagaren Victor Guérin landsbyen og estimerte at han hadde 600 innbyggjarar,. I 1883 skildra Palestine Exploration Fund i Survey of Western Palestine landsbyen som «ein liten landsby på ein flat rygg. Nær hovudvegen i vest lig ruinane etter ein khan med vatn, og kring 1,5 km i aust ligg ei kjelde.»

Det britiske mandatet
Beit 'Anan vart erobra av britiske styrkar i slaget ved Jerusalem i 1917 under felttoget deira i Palestina mot osmanarane. 

I ei folketeljing i 1922 utført av Dei britiske mandatstyresmaktene hadde «Bait 'Inan" eit folketal på 509, alle muslimar, og dette auka i folketeljinga i 1931 til eit folketal på 654, framleis alle muslimar, i 162 hus.

I 1945 hadde Beit I'nan eit folketal på 820, alle arabarar, med 10 105 mål land, i følgje ei offisiell landmåling. Av dette var 2 015 mål var plantasjar og irrigert land, 2 471 nytta for korn, medan 63 mål vart utbygd land.

Etter 1948
Etter den arabisk-israelske krigen i 1948, og etter våpenkvileavtalen i 1949, kom Beit 'Anan under Jordan sitt styre.

Sidan seksdagarskrigen i 1967 har Beit 'Anan vore under israelsk okkupasjon.

Kjelder
Denne artikkelen bygger på «Beit 'Anan» frå ,  den 29. september 2015. 
 oppgav desse kjeldene: 

 
 

 

 
 
 
''

Bakgrunnsstoff
Offisiell nettstad (arabisk)
Velkomen til Bayt I'nan

Landsbyar på Vestbreidda
Jerusalem guvernement
Bir Nabala

Bir Nabala (arabisk بير نبالا, hebraisk skrift ביר נבאלא) er ein palestinsk by på Vestbreidda, åtte kilometer nordaust for Jerusalem. I 2006 hadde han kring 6 100 innbyggarar. I lag med dei nærliggande al-Jib, Beit Hanina al Balad og al-Judeira dannar landsbyen ein enklave i Separasjonssonen, innanfor Israel si sperring på Vestbreidda. Enklaven har kring 15 000 palestinske innbyggjarar. Han er knytt til Ramallah via tunellar og ein veg som har gjerde på begge sider.

Kjelder

Denne artikkelen bygger på «Bir Nabala» frå ,  den 29. september 2015. 
 oppgav desse kjeldene:
 (s. 148)

Byar på Vestbreidda
Kafr Aqab

Kafr 'Aqab (arabisk كفر عقب, hebraisk skrift כפר עקב) er det nordlegaste palestinsk-arabiske nabolaget i Aust-Jerusalem. Han ligg innafor kommunegrensa til Jerusalem og to kilometer frå Ramallah.

I følgje Palestinsk statistisk sentralbyrå hadde han i 2006 eit folketal på 10 411.

Sjølv om Kafr 'Aqab vart annektert i lag med resten av Aust-Jerusalem av Israel og er under full israelsk kontroll, er han skild frå Jerusalem av Israel si sperring på Vestbreidda.

Kjelder

Denne artikkelen bygger på «Kafr Aqab» frå ,  den 29. september 2015. 
 oppgav desse kjeldene:

Bakgrunnsstoff
Velkomen til Kafr 'Aqab

Byar på Vestbreidda
Arabiske bydelar i Jerusalem
Hizma

Hizma (arabisk حزما, hebraisk skrift חיזמה) er ein palestinsk by i Jerusalem guvernement, sju kilometer frå Gamlebyen i Jerusalem. Byen ligg i Område B og grensa til dei israelske busetjingane Neve Yaakov, Pisgat Ze'ev, Geva Binyamin og Almon. Sidan 1967 har Hizma vore okkupert av Israel. Landsbyen er avskoren frå Jerusalem av Separasjonsmuren i vest, som vart bygd i 2005 på konfiskert, palestinsk land. I 2007 hadde Hizma kring 5650 innbyggjarar. Hizma er avskoren frå Vestbreidda av ei rekkje israelske busetjingar i aust.

Historie
I tida under Det første tempelet var Hizma ein landsby for prestar i området til Benjamin-stamma. Landsbyen var kjend for å produsere steinskåler som vart nytta i tempelet. Ruinane av verkstadane som laga desse skålene er funnen i grotter kring Hizma.

Under israelske okkupasjon 
Etter Oslo-vatalen var kring 9 % av landsbyen ein del av Område B, medan resten høyrte til Område C. Israel har konfiskert tusenvis av mål frå Hizma for å byggje busetjingar, og omkøyringsvegar og Israel si sperring på Vestbreidda.

Kjelder
Denne artikkelen bygger på «Hizma» frå ,  den 29. september 2015. 
 oppgav desse kjeldene: Zeitschrift des Deutschen Palästina-Vereins (1878), Volume: 1-2, 1878
 with s. 135–163: A. Socin: Alphabetischer Verzeichniss von Ortschaften des Paschalik Jerusalem (p. 155 )

Bakgrunnsstoff 
Hizma Village Profile. Applied Research Institute - Jerusalem, August 2012. On Jerusalem → community data

Byar på Vestbreidda
Jerusalem guvernement
Qatanna

Qatanna (arabisk قطنّه) er ein palestinsk by sentralt på Vestbreidda i Jerusalem guvernement, 12 kilometer nordvest for Jerusalem. I følgje Palestinsk statistisk sentralbyrå hadde byen eit folketal på kring 7 500 innbyggjarar i 2006. 

Qatanna ligg 650 meter over havet. I nærleiken ligg Biddu i aust og Beit Liqya i nord.

Historie
Qatanna har vore busett sidan romersk og bysantinsk tid med fleire gamle vegar og mange gravholer.

Osmansk tid
Han vart ein del av Det osmanske riket i 1517 i lag med resten av Palestina, og Qatanna stod oppført i osmanske skattelister i 1596 som ein del av Quds nahiya i Quds liwa. Han hadde eit folketal på 12 hushaldningar, alle muslimar, og betalte skatt for kveite, bygg, oliven, tilfeldige inntekter, geiter og/eller bikubar. 

I 1863 vitja den franske oppdagaren Victor Guérin landsbyen og estimerte at han hadde kring 250 innbyggjarar.

I 1883 skildra Palestine Exploration Fund i Survey of Western Palestine staden som ein «liten landsby i ein djup, smal dal, med fine olivenlundar og grønsakshagar.»

Det britiske mandatet
I folketeljinga i 1922 hadde Qatanneh 633 innbyggjarar, alle muslimarar. Dette hadde auka i folketeljinga i 1931 til 875, framleis alle muslimar, i 233 hus.

I 1945 Qatanna eit folketal på 1 150, alle arabarar, med 9 464 mål land, i følgje ei offisiell landmåling. Av dette var 1 829 mål var plantasjar og irrigert land, 1 603 nytta for korn, medan 32 mål vart utbygd land.

Etter 1967
Etter den arabisk-israelske krigen i 1948, vart mykje av landområdet til Qatanna erklært eit «ingenmannsland» som utgjorde ein del av den demilitariserte sonen mellom våpenkvilelinjene i israelsk og jordansk territorium. Etter 1995 vart 716 mål av landområdet til Qatanna overført til Den palestinske sjølvstyresmakta.

Kjelder
Denne artikkelen bygger på «Qatanna» frå ,  den 29. september 2015. 
 oppgav desse kjeldene:

Bakgrunnsstoff
Velkomen til Qatanaa

Jerusalem guvernement
Byar på Vestbreidda
Qalandiya

Kalandia (arabisk قلنديا, hebraisk skrift קלנדיה), òg Qalandiya, er ein palestinsk landsby på Vestbreidda, mellom Jerusalem og Ramallah, like vest for Jerusalem kommune. I 2006 budde det 1 154 innbyggjarar i landsbyen, i følgje Palestinsk statistisk sentralbyrå. Kalandia er òg namnet på ein flyktningleir, oppretta av UNWRA i 1949. Han ligg like aust for Jerusalem kommune. Kalandia flyktningleir vart bygd for palestinske flyktningar frå Lydda, Ramle og Jerusalem etter den palestinske utflyttinga i 1948.

Historie
Det er funne fleire oldtidsgraver i Kalandia. Ein har òg grave ut eit bysantinsk bad og ein har funne keramikk frå den same perioden.

Under krossfarane var Kalandia ein av 21 landsbyar gjeven av kong Godfrey som eit len til prestane i Den heilage grav-kyrkja. 

Kalandia vart, som resten av Palestina, ein del av Det osmanske riket i 1517, og i osmanske skattelister frå 1596, var landsbyen, då kalla Qalandiya, ein del av Al-Quds nahiya i Al-Quds liwa. Landsbyen eit folketal på 15 hushaldningar, alle muslimar, og betalte skatt for kveite, bygg, oliven, tilfeldige inntekter, bikubar og/eller geiter.

I 1863 vitja den franske oppdagaren Victor Guérin landsbyen, som han skildra som ei lita grend med nokre få hus med fikenplantasjar rundt. 

I 1883 skildra Palestine Exploration Fund i Survey of Western Palestine landsbyen som ein «liten landsby på ei høgd, omgjeve av oliven, med steinbrot i vest.»

Det britiske mandatet
I folketeljinga i 1922 hadde Qalandieh (Qalandia) eit folketal på 144, 122 muslimar og 22 jødar. Dette hadde auka i folketeljinga i 1931 då Qalandiya hadde ein heilmuslimsk folkesetnad på 120, i 25 hus.

I 1945 var folketalet i Kalandia på 190 arabarar, og landområdet var 3 940 mål. 427 mål var for plantasjar og irrigert land, 2 202 for korn, medan seks mål var utbygde område.

Kalandia lufthamn
Fram til 1930 var Kalandia den einaste flyplassen i Palestinamandatet, sjølv om det var fleire militære flystriper. Kalandia vart nytta av viktige gjester som kom til Jerusalem. Han opna for faste flyruter i 1936. Etter seksdagarskrigen fekk han namnet Atarot lufthamn av Israel, men vart nedlagt som følgje av Israel–Palestina-konflikten.

Kjelder
Denne artikkelen bygger på «Qalandiya» frå ,  den 29. september 2015. 
 oppgav desse kjeldene: 

 
 
 
 

 
 
 

 (s. 137, 141, 315)

Bakgrunnsstoff
Velkomen til Qalandiya

Busetnader grunnlagde i 1949
1949 i Israel
Landsbyar på Vestbreidda
Palestinske flyktningleirar på Vestbreidda
Jerusalem guvernement
'Anata

'Anata (arabisk skrift عناتا, hebraisk skrift ענאתא) er ein palestinsk by i Jerusalem guvernement, sentralt på Vestbreidda, fire kilometer nordaust for Gamlebyen i Jerusalem. I følgje Palestinsk statistisk sentralbyrå hadde 'Anata eit folketal på 9 600 i 2006. Sidan 1967 har 'Anata vore okkupert av Israel. Landsbyen er avskoren frå Jerusalem av separasjonsmuren i vest, som vart bygd i 2004 på konfiskert palestinsk land. Han er avskoren frå resten av Vestbreidda av israelske busetjingar i aust.

Historie	
'Anata er ein landsby på ein eldgammal stad, og fleire gamle bygningsmateriale er brukt om att i husa som står der i dag. Det er òg funne cisterner hogde ut i berget, i lag med grotter og eldgamle jordbruksterrassar. Edward Robinson identifiserte 'Anata som den bibelske Anathoth, fødestaden til Jeremia.

Ruinane av ei bysantinsk kyrkje ligg i byen, så ein trur staden var busett før den muslimske erobringa av Palestina av Rashidun-kalifatet. Under den muslimske kringsetjinga av Jerusalem mot krossfararane, slo generalen og sultanen til ajjubidane, Saladin, leir i 'Anata før han gjekk vidare mot Jerusalem.

Osmansk tid
Landsbyen vart ein del av Det osmanske riket i 1517 i lag med resten av Palestina, og i 1596 stod 'Anata oppført i osmanske skattelister som ein del av Quds nahiya i Quds liwa. Han hadde eit folketal på 10 muslimske hushaldningar, og betalte skatt for kveite, bygg, sommaravlingar, oliventre, frukttre, geiter og/eller bikubar.

Landsbyen vart øydelagd av Ibrahim Pasha i 1832 etter eit pro-osmansk arabararopprøret mot det egyptiske styret. Då staden vart vitja av W. M. Thomson i 1850-åra, skildra han staden som ei «lita grend, delvis i ruinar, men han var ein gong mykje større, og verkar å ha hatt murar kring seg. Ein kan framleis sjå bitar av muren.» 

Den franske oppdagaren Victor Guérin vitja landsbyen i 1863, og skildra han som ein liten stad, på ein ås, med kring 200 innbyggjarar. 

I 1883 skildra Palestine Exploration Fund i Survey of Western Palestine staden som ein «mellomstor landsby med hus i stein. Han står på ein rygg med fin utsikt mot nord og aust. Det står nokre få oliventre kring landsbyen, og ein brunn i vest og ein annan i søraust.»

Det britiske mandatet
I folketeljinga i 1922 hadde 'Anata eit folketal på 285, alle muslimar. Dette auka i 1931 til 438, framleis alle muslimar, i 98 hus.

I 1945 'Anata eit folketal på 540, alle arabarar, med 18 496 mål land, i følgje ei offisiell landmåling. Av dette var 353 mål var plantasjar og irrigert land, 2 645 nytta for korn, medan 35 mål vart utbygd land.

Etter 1948
Etter den arabisk-israelske krigen i 1948 kom 'Anata under Jordan sitt styre.

Sidan seksdagarskrigen i 1967 har 'Anata vore under israelsk okkupasjon.

Kjelder 
Denne artikkelen bygger på «'Anata» frå ,  den 29. september 2015. 
 oppgav desse kjeldene: 

 
 
 
 

 

 
''

Bakgrunnsstoff
Velkomen til 'Anata

Landsbyar på Vestbreidda
Arab al-Jahalin

'Arab al-Jahalin, òg kalla al-Jabal (arabisk عرب الجهالّين, hebraisk skrift עראב אל-ג'האלין) er ein palestinsk beduinsk landsby i Jerusalem guvernement, fem kilometer søraust for Jerusalem på Vestbreidda. I følgje Palestinsk statistisk sentralbyrå (PCBS) hadde 'Arab al-Jahalin eit folketal på kring 1 205 innbyggjarar i 2006. Landsbyen ligg i ei åsside utafor al-Eizariya og 300 meter unna Jerusalem kommunane avfallsplass. Han ligg i Område Cpå Vestbreidda — noko som gjev Israel full kontroll over landsbyen, medan innbyggjarane har palestinske ID-kort. 

'Arab al-Jahalin har ein moské og to skular. Landsbyen er knytt til straum- og vassnettverket i Aust-Jerusalem. Alle innbyggjarane i 'Arab al-Jahalin vert rekna som flyktningar og har flyktningpapir frå UNRWA.

Sjå òg 
 Negev-beduinar

Kjelder
Denne artikkelen bygger på «en:» frå ,  den 29. september 2015.  
 

Landsbyar på Vestbreidda
beduinar
Beit Duqqu

Beit Duqqu (arabisk بيت دقّو) er ein palestinsk landsby i Jerusalem guvernement, 12 kilometer nordvest for Jerusalem nord på Vestbreidda. I følgje Palestinsk statistisk sentralbyrå hadde byen eit folketal på 1 600 i 2006.

Han ligg 650 meter over havet og grensar til Beit 'Anan i sørvest, Beit Izja i søraust, At Tira i nord og Al Qubeibeh i sør.

Kjelder
Denne artikkelen bygger på «Beit Duqqu» frå ,  den 29. september 2015. 
 oppgav desse kjeldene:

Landsbyar på Vestbreidda
Jerusalem guvernement